J e l e n t é s
Mindszentkálla Község Önkormányzata Képviselő-testületének
2025. november 26-án tartandó nyilvános ülésére

Tárgy:           Jelentés a lejárt határidejű képviselő-testületi határozatok végrehajtásáról.

Előterjesztő: Csombó Zoltán polgármester

Tisztelt Képviselő-testület!

A Képviselő-testület lejárt határidejű határozatainak végrehajtásáról az alábbiakban számolok be:

MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

103/2025. (IX. 15.) HATÁROZATA

Bursa Hungarica Felsőoktatási Önkormányzati Ösztöndíjrendszerhez való csatlakozásról

Mindszentkálla Község Önkormányzata Képviselő-testülete elhatározza, hogy csatlakozik a hátrányos helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjpályázat 2026. évi fordulójához. 

Kijelenti, hogy a felsőoktatási hallgatók számára, valamint a felsőoktatási tanulmányokat kezdő fiatalok részére kiírandó Bursa Hungarica Felsőoktatási Önkormányzati Ösztöndíjpályázat 2026. évi fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása, elbírálása és folyósítása során maradéktalanul az Általános Szerződési Feltételekben foglaltaknak megfelelően jár el. 

A Képviselő-testület felhatalmazza a polgármestert a csatlakozási nyilatkozat aláírására és felkéri, hogy azt az Emberi Erőforrás Támogatáskezelő részére küldje meg. 

Felelős: Csombó Zoltán, polgármester
Határidő: 2025. szeptember 29.

A csatlakozási nyilatkozat határidőben beküldésre került.


MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

104/2025. (IX. 15.) HATÁROZATA

A Bursa Hungarica pályázati kiírások jóváhagyásáról

Mindszentkálla Község Önkormányzata Képviselő-testülete a Bursa Hungarica pályázati kiírásokat jóváhagyja. 
A Képviselő-testület felkéri a polgármestert, hogy a pályázati kiírásokat tegye közzé.

Felelős: Csombó Zoltán polgármester
Határidő: 2025. október 3.

A pályázati kiarások közzététele megtörtént, pályázat nem érkezett.


MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

105/2025. (IX. 15.) HATÁROZATA

A kötelező felvételt biztosító általános iskolai körzethatárok előzetes véleményezéséről

Mindszentkálla Község Önkormányzata Képviselő-testülete a nemzeti köznevelésről szóló 2011. évi CXC. törvény 50.§ (8) bekezdése, továbbá a nevelési-oktatási intézmények működéséről és a köznevelési intézmények névhasználatáról szóló 20/2012. (VII. 31.) EMMI rendelet 24. § (1a) bekezdése alapján Mindszentkálla község közigazgatási területére a 2025/2026. tanévre megállapított kötelező felvételt biztosító iskolai körzethatárok módosítását a következő (2026/2027.) tanévre vonatkozóan nem tartja szükségesnek.

A Kővágóörsi Közös Önkormányzati Hivatal Jegyzőjének nyilvántartásában Mindszentkálla településen lakóhellyel, ennek hiányában tartózkodási hellyel rendelkező hátrányos helyzetű gyermekek létszáma - a 2025. szeptember 1. napi állapotot figyelembe véve - 0 fő.

A képviselő-testület felhatalmazza a polgármestert, hogy a kötelező felvételt biztosító általános iskolai körzethatárok előzetes véleményezésére vonatkozó jelen döntést, valamint a hátrányos helyzetű gyermekek létszámára vonatkozó adatszolgáltatást a Balatonfüredi Tankerületi Központ részére -2025. október 15. napjáig - továbbítsa. 

Határidő: 2025. október 15. 
Felelős: Csombó Zoltán, polgármester 

A határozat határidőben megküldésre került.

MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

106/2025. (IX.15.) HATÁROZATA

Mindszentkálla, 85 hrsz.-ú, önkormányzati ingatlanra érkezett vételi szándék megtárgyalásáról

	Mindszentkálla Község Önkormányzata Képviselő-testülete értékesíteni kívánja a tulajdonában lévő, Mindszentkálla, 85. hrsz.-ú ingatlant, elfogadja a vételi ajánlatot, azzal, hogy az ingatlan értékbecslésének elkészültét követően dönt annak vételáráról.
	




	Felkéri a Polgármestert, hogy a döntésről értesítse a Kérelmezőt, valamint az értékbecslés megrendeléséről gondoskodjon.

	Felelős: Csombó Zoltán polgármester
	Határidő: 2025. október 15.

A kérelmező tájékoztatása megtörtént, értékbecslés megrendelésre került, de mivel ez a terület a hész-ben zöldövezetbe került közkertként jelölve, további egyeztetés szükséges az ingatlan értékesíthetősége tekintetében.


MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

108/2025. (IX. 13.) HATÁROZATA

a Káli-medence Idősek Otthona intézmény adatvédelemmel kapcsolatos feladatainak ellátásáról

Mindszentkálla Község Önkormányzata Képviselő-testülete egyetért azzal, hogy a Káli-medence Idősek Otthona Mindszentkálla intézmény adatvédelemmel kapcsolatos feladati ellátása (GDPR felkészítés és adatvédelmi tisztviselő biztosítása) oly módon történjen, hogy arra a Kővágóörsi Közös Önkormányzati Hivatal kössön szerződést az e feladatokat a Hivatal és az azt alkotó önkormányzatok vonatkozásában ellátó Web Biztonság Informatika Kft-vel (5600 Békéscsaba, Felsőnyomás 166/1.) az előterjesztés mellékletét képező ajánlat szerint. 
Az ajánlat szerinti összegből az intézményt terhelő költségek:
-  a GDPR felkészítés költségéből 200. 000 Ft + áfa egyszeri összeg;
- az adatvédelmi tisztviselő díjából havi 20.000 Ft + áfa összeg. 
A Képviselő-testület vállalja, hogy a feladatellátáshoz szükséges összeget az Önkormányzat vagy az intézmény költségvetése terhére biztosítja, és azt a Közös Hivatal részére átadja 
Felkéri a jegyzőt és az intézményvezetőt, hogy a feladatellátásról kössenek megállapodást.

Felelős: dr. Szabó Tímea, címzetes főjegyző; 
	  Léberné Kis-Tóth Diána Barbara, intézményvezető 
Határidő: 2025. szeptember 30., majd folyamatos 

A pénzeszköz átadása megtörtént. A feladatellátási megállapodás megkötése folyamatban. 
[bookmark: _GoBack]

MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

114/2025. (X.08.) HATÁROZATA

Mindszentkálla, 041/3, 041/4. hrsz.-ú ingatlanok belterületbe vonásáról, önkormányzati út ingatlan-nyilvántartási rendezéséről 

	Mindszentkálla Község Önkormányzata Képviselő-testülete elhatározza a Mindszentkálla, 041/3., 041/4. hrsz.-ú ingatlanok belterületbe vonásának szándékát, valamint a nevezett ingatlanok terhére az önkormányzati út ingatlan-nyilvántartási rendezését. 

A Képviselő-testület elfogadja a Bakos Rudolf (Káptalanfa, Rákóczi u. 42.) által adott 580.000 Ft összegű árajánlatot, az abban szereplő eljárásokhoz szükséges földmérői munka elvégzésére. 

A Képviselő-testület elfogadja, a nevezett földmérési munka költségeinek megosztását akként, hogy 300.000 Ft összeget az Önkormányzat vállal, a fennmaradó összeget pedig az érintett ingatlantulajdonok egyenlő arányban megosztva.

A Képviselő-testület felhatalmazza a Polgármestert a fenti költségmegosztásra vonatkozó megállapodás megkötésére.
	
	A Képviselő-testület felhatalmazza a Polgármestert, hogy a döntésről értesítse az Ingatlantulajdonosokat, valamint a földmérési munka megrendelésére, a szükséges nyilatkozatok aláírására, továbbá a 041/3 és 041/4 hrsz.-ú ingatlanok út kialakítással érintett része vonatkozásában a termelésből történő kivonásra irányuló eljárás kezdeményezésére, az ahhoz szükséges talajvédelmi terv elkészíttetésére.  

	Felelős: Csombó Zoltán polgármester
	Határidő: folyamatos

A döntésről az érintettek tájékoztatása megtörtént. Az érintett ingatlantulajdonosokkal kötendő megállapodás aláírása folyamatban van. 

MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

116/2025. (X. 21.) HATÁROZATA

A Mindszentkálla, 199/2. hrsz.-ú ingatlan (sportpálya) villamos energia ellátásáról
 
Mindszentkálla Község Önkormányzata Képviselő-testülete elhatározza tulajdonában levő 199/2. hrsz-ú ingatlan (sportpálya) áramellátása érdekében szükséges földkábel telepítését. 
A munkálatok elvégzéséhez szükséges anyagköltséget, 502. 404 Ft-ot, valamint a munkálatokra Perger Máté ajánlatát, 270. 300 Ft-ot (alanyi adómentes) elfogadja, és a 2025. évi költségvetése terhére vállalja.

A Képviselő-testület felhatalmazza a Polgármestert a vállalkozási szerződés aláírására, a munkálatok elvégeztetésére, az anyagbeszerzés lebonyolítására.

Felelős: Csombó Zoltán polgármester
Határidő: 2025. november 30.

A vállalkozási szerződés aláírásra került. A kivitelezési munka befejeződött.


MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

117/2025. (X. 21.) HATÁROZATA

Káli-medence turizmusfejlesztési programban való részvételről

Mindszentálla Község Önkormányzata Képviselő-testülete elhatározza, hogy csatlakozik a VisitBalton365 szervezet Káli-medence turizmusfejlesztési projektjéhez.

A Képviselő-testület a program a településre eső maximum bruttó 100. 000 Ft összegű költségét -önrész- vállalja. 

A Képviselő-testület felhatalmazza a polgármestert a szükséges intézkedések megtételére.

Felelős: Csombó Zoltán, polgármester
Határidő: 2026. október 31.

A döntésről a tájékoztatás megtörtént.



A Polgármester részére átruházott hatáskörben hozott döntésekről az alábbi tájékoztatást adom: 
Rendkívüli települési támogatás egy kérelmező esetében 80.000 Ft összegben került megállapításra, illetve kifizetésre.
Iskola- és óvodakezdésre tekintettel települési támogatás megállapítására 9 kérelem érkezett, mindösszesen 635.000 Ft támogatás került kifizetésre.
Szociális célú tüzifa támogatás megállapítására 9 kérelem érkezett, egy kérelem visszavonásra került. Az igénylők között 16 erdei m3 tüzifa került felosztásra.
Az időkorúak támogatása iránti kérelmet – a jelentés készítéséig - 23 fő nyújtotta be,  575.000 Ft összegben került megállapításra a támogatás.

Határozati javaslat:

MINDSZENTKÁLLA KÖZSÉG ÖNKORMÁNYZATA 
KÉPVISELŐ-TESTÜLETÉNEK

/2025. (…...) HATÁROZATA

Jelentés elfogadásáról

Mindszentkálla Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.


Mindszentkálla, 2025. november 21.                            

                Csombó Zoltán		                                                                                  
                 polgármester
